**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk - projekts) mērķis ir nodrošināt izglītības procesa nepārtrauktību.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts ir izstrādāts, pamatojoties uz Izglītības un zinātnes ministrijas un Tieslietu ministrijas iniciatīvu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Grozījumi paredz, ka ieslodzījuma vieta profesionālās izglītības programmas teorētiskās daļas apguvi nodrošina attālināti, bet profesionālās izglītības programmas praktiskās daļas un neformālās izglītības apguvi organizē klātienē, ja grupā ir ne vairāk kā desmit izglītojamie. Ieslodzīto izglītības process ir bijis apturēts vai ierobežots jau ilgu laiku. Izglītības apguve ir viens no notiesāto resocializācijas līdzekļiem, un tam ir nopietna ietekme uz soda izpildes gaitu un notiesātā iespējām pretendēt uz nosacītu pirmstermiņa atbrīvošanu. Tāpēc, lai nodrošinātu pakāpenisku izglītības procesa atjaunošanu ieslodzījuma vietās, tiek paredzēts atsākt organizēt klātienē ieslodzījuma vietās īstenoto profesionālās izglītības programmu praktiskās nodarbības, kuras nav iespējams īstenot attālināti. Minētais grozījums ļaus saglabāt profesionālās izglītības pedagogu iesaisti šo programmu nodrošināšanā esošajā apjomā. Tāpat projekts paredz pakāpenisku neformālās izglītības programmu īstenošanas atjaunošanu ieslodzījuma vietās nelielās grupās. Saistībā ar ieslodzījuma vietām grozījumi arī paredz, ka izglītības iestādes vadītājs var samazināt kvalifikācijas prakses apmēru profesionālās tālākizglītībās programmās, kas tiek īstenotas ieslodzījuma vietās. Kvalifikācijas prakses samazinājums nepieciešams, jo atšķirībā no citām tālākizglītības programmām, tālākizglītības programmas, kas tiek īstenotas ieslodzījuma vietās, ir garākas, un uzsāktās tālākizglītības programmas jāpabeidz līdz 2021.gada augustam, kad nepieciešams uzsākt apmācības nākamajām grupām (ņemot vērā ieslodzījumu vietu specifiku, jaunas programmas nav iespējams uzsākt, kamēr nav pabeigtas iepriekšējās. Kvalifikācijas prakse samazināma, ievērojot šādus nosacījumus:1. kvalifikācijas prakse nepieciešama profesionālo prasmju vai kvalifikācijas ieguvei līdz 2021. gada 31. augustam. 2021.gagad 31.augusts noteikts, ņemot vērā datumu, kad plānots pabeigt profesionālās izglītība programmas ieslodzījuma vietās;
2. kvalifikācijas praksi atbilstoši profesijas specifikai nav iespējams īstenot attālināti;
3. kvalifikācijas praksi nav iespējams īstenot klātienē individuāli vai tās norises laikā nav iespējams ievērot divu metru distanci un novērst saskarsmi ar citiem izglītojamiem.

 Uz profesionālās tālākizglītības programmām, kas tiek īstenotas ieslodzījuma vietās, netiek attiecināts nosacījums par neattiecināšanu uz modulārajām programmām, jo visas ieslodzījuma vietās īstenotās tālākizglītības programmas, uz kurām var tikt attiecināts kvalifikācijas prakses samazinājums, ir modulārās izglītības programmas. Grozījumi paredz arī precizēt normu, kas paredz mācību procesu klātienē, lai sagatavotos centralizētiem eksāmeniem pēc vidējās izglītības iegūšanas, konkretizējot, ka tā attiecas uz visiem izglītojamiem, tai skaitā arī uz profesionālās izglītības programmu grupu vai kursu izglītojamiem, kuriem 2021. gada pirmajā pusgadā paredzēts kārtot centralizētos eksāmenus. Tāpat kā 12. klases skolēni, arī profesionālās izglītības iestādes audzēkņi pēc vispārējo priekšmetu apgūšanas kārto tādus pašus centralizētos eksāmenus vispārējās izglītības priekšmetos.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Veselības ministrija, Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz profesionālās izglītības iestādēm, kas īsteno profesionālas vidējās izglītības programmas, profesionālās tālākizglītības programmas, ieslodzījuma vietām.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskajam regulējumam nav ietekmes uz tautsaimniecību, administratīvais slogs būs augstskolām un koledžām, ieslodzījuma vietām. |
| 3. | Administratīvo izmaksu monetārs novērtējums | Administratīvās izmaksas monetāro izvērtējamu nav iespējams veikts, jo tas ir katras profesionālas izglītības iestādes un ieslodzījuma vietas kompetencē, kas risinās jautājumu par izglītības ieguves procesa nodrošināšanas iespējām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Izglītības un zinātnes ministrijas mājaslapā, kā arī paredzēts to elektroniski izplatīt augstskolām, koledžām, ieslodzījuma vietām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta un šāds regulējums nodrošina radot labvēlīgākus apstākļus studiju procesa nodrošināšanai. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, ieslodzījuma vietas, profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem, nav nepieciešams veidot jaunas institūcijas, likvidēt vai reorganizēt esošās. Projekta izpilde neietekmē projekta izstrādē iesaistītās institūcijas funkcijas un uzdevumus.  |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretārs J. Volberts

Terinka, 67047975

Inese.Terinka@izm.gov.lv